Title: ประกาศกระทรวงสาธารณสุข เรื่อง กำหนดยกเว้นไม่ใช้บังคับข้อกำหนดเฉพาะในส่วนที่ว่าด้วยการขนและการจำกัดมูลฝอยติดเชื้อในท้องที่ของราชการส่วนท้องถิ่นตามกฎกระทรวงว่าด้วยการกำจัดมูลฝอยติดเชื้อ พ.ศ. 2545

ประกาศกระทรวงสาธารณสุข

ประกาศกระทรวงสาธารณสุข
เรื่อง
กำหนดยกเว้นไม่ใช้บังคับข้อกำหนดเฉพาะในส่วนที่ว่าด้วย
การขนและการจำกัดมูลฝอยติดเชื้อในท้องที่ของราชการส่วนท้องถิ่น
ตามกฎกระทรวงว่าด้วยการกำจัดมูลฝอยติดเชื้อ
พ.ศ.
๒๕๔๕

โดยที่เห็นเป็นการสมควรให้มีการกำหนดยกเว้นไม่ใช้บังคับกฎกระทรวงว่าด้วยการกำจัดมูลฝอยติดเชื้อ
พ.ศ. ๒๕๔๕ ออกตามความในพระราชบัญญัติการสาธารณสุข พ.ศ. ๒๕๓๕
ในเขตราชการส่วนท้องถิ่นบางท้องที่เพื่อให้มีความเหมาะสมกับสภาพท้องที่และขีดความสามารถของราชการส่วนท้องถิ่น

อาศัยอำนาจตามความในข้อ ๒ (๒) แห่งกฎกระทรวง
ว่าด้วยการกำจัดมูลฝอยติดเชื่อ พ.ศ. ๒๕๔๕
รัฐมนตรีว่าการกระทรวงสาธารณสุขโดยคำแนะนำของคณะกรรมการสาธารณสุขจึงออกประกาศไว้
ดังต่อไปนี้

ข้อ ๑ 
ให้ยกเว้นไม่ใช้บังคับข้อกำหนดเฉพาะในส่วนที่ว่าด้วยการขนและการกำจัดมูลฝอยติดเชื้อตามกฎกระทรวงว่าด้วยการกำจัดมูลฝอยติดเชื่อ
พ.ศ. ๒๕๔๕ ในท้องที่ของเทศบาลตำบล องค์การบริหารส่วนตำบล

ข้อ ๒ 
ให้ยกเว้นไม่ใช้บังคับข้อกำหนดเฉพาะในส่วนที่ว่าด้วยการขนและการกำจัดมูลฝอยติดเชื้อตามกฎกระทรวงว่าด้วยการกำจัดมูลฝอยติดเชื่อ
พ.ศ. ๒๕๔๕ ในท้องที่ขององค์การบริหารส่วนจังหวัด  ทั้งนี้ เฉพาะพื้นที่สภาตำบล

ข้อ ๓ 
กรณีที่ราชการส่วนท้องถิ่นตามข้อ ๑ และข้อ ๒
มีความพร้อมในการขนและการกำจัดมูลฝอยติดเชื้อหรือมีการทำข้อตกลงร่วมกับราชการส่วนท้องถิ่นอื่นที่มีระบบการกำจัดมูลฝอยติดเชื้อและอยู่ในเขตท้องที่ที่ใช้บังคับข้อกำหนดในส่วนที่ว่าด้วยการขนและการกำจัดมูลฝอยติดเชื้อแล้ว
ให้ข้อกำหนดในส่วนที่ว่าด้วยการขนและการกำจัดมูลฝอยติดเชื้อมีผลใช้บังคับในเขตราชการส่วนท้องถิ่นนั้นเมื่อราชการส่วนท้องถิ่นนั้นหรือราชการส่วนท้องถิ่นที่ร่วมทำข้อตกลงแจ้งเป็นหนังสือต่อประธานกรรมการสาธารณสุขและได้รับความเห็นชอบจากประธานกรรมการสาธารณสุขแล้ว
การให้ความเห็นชอบของประธานกรรมการสาธารณสุขตามวรรคหนึ่งต้องทำเป็นหนังสือและลงประกาศในราชกิจจานุเบกษา

ข้อ ๔[๑]  ประกาศฉบับนี้
ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ
ณ วันที่ ๑๐ พฤศจิกายน พ.ศ. ๒๕๔๖
สุดารัตน์  เกยุราพันธุ์
รัฐมนตรีว่าการกระทรวงสาธารณสุข

จุฑามาศ/ผู้จัดทำ
๘
ตุลาคม ๒๕๕๗

[๑] ราชกิจจานุเบกษา
เล่ม ๑๒๐/ตอนพิเศษ ๑๓๔ ง/หน้า ๑๒/๒๐ พฤศจิกายน ๒๕๔๖